
REFERAT

 privind aprobarea “D.A.L.I.”  pentru obiectivul de investitii «Reabilitare fatada la Scoala Generala nr. 12» in municipiul Timişoara, Bv. Tineretii(actual Regele Carol), nr. 17
Biroul Tehnic din cadrul Directiei Institutii Scolare, Medicale, Sportive si Culturale are alocate fonduri din bugetul local pe anul 2015 pentru obiectivul „Reabilitare fatada la Scoala Generala nr. 12» in municipiul Timişoara, Bv. Tineretii(actual Regele Carol), nr. 17.

A fost finalizata “D.A.L.I.” pentru obiectivul de investitii mentionat, care a fost inaintat Comisiei Tehnico-Economice(C.T.E.) de verificare si avizare a documentatiilor tehnico-economice pentru lucrarile de investitii si reparatii capitale.                     
Comisia a avizat conditionat documentatia prin Fisa Tehnica nr. 274/26.01.2015. Documentatia va fi completata cu documentele solicitate in etapa a doua de elaborare a D.T.A.C.
Conform “D.A.L.I.” pus la dispozitie se propune realizarea unor lucrari de reabilitare fatada prin lucrari de desfacere instalatii electrice pozate pe fatada, dezafectare jgheab si burlane existente, glafuri existente si demolare elemente de arhitectura degradate, concomitent cu lucrari pregatitoare de realizare lucrari noi de reparatii si finisaje propuse, respectiv tratamente higroscopice, cornisa superioara, briu intermediar, ancadramente, tencuieli la soclu si fatade, usa de lemn gang acces, glafuri metalice, jgheab si burlane si pozare instalatii electrice.
Valoarea investitiei (TVA inclus) = 139,300 mii lei, respectiv 31,434 mii euro din care C+M = 109,504 mii lei, respectiv 24,710 mii euro, cu principalii indicatori tehnico-economici prevazuti in anexa la prezentul referat. 
Durata de realizare a investitiei este de 3 luni. 

Finantarea investitiei se va face din bugetul local la cap. 65.02.04.01 – Invatamint secundar inferior, impreuna cu alte resurse atrase.
Fata de cele prezentate mai sus,
PROPUNEM:
(1) Aprobarea “D.A.L.I.” pentru obiectivul de investitii «Reabilitare fatada la Scoala Generala nr. 12» in municipiul Timişoara, Bv. Tineretii(actual Regele Carol), nr. 17, intocmit de S.C. „Atelierul Arhitext” S.R.L., cu caracteristicile principale si indicatorii tehnico-economici prevazuti in Anexa, care face parte integranta din proiectul de hotarare. 

(2) Aprobarea trecerii la elaborarea Proiectului tehnic şi a Documentaţiei de execuţie.

